b"\n_START_ARTICLE_\nAl\xc2\xb7lucinogen\n_START_PARAGRAPH_\nUn al\xc2\xb7lucinogen, psiqued\xc3\xa8lic (o psicod\xc3\xa8lic) o psicotomim\xc3\xa8tic \xc3\xa9s un tipus de psic\xc3\xb2trop que indueix al\xc2\xb7lucinacions, alteracions de les percepcions, de la coher\xc3\xa8ncia del pensament i de la regularitat de l'estat d'\xc3\xa0nim, per\xc3\xb2 sense confusi\xc3\xb3 mental persistent o trastorns de la mem\xc3\xb2ria. A m\xc3\xa9s, sovint produeix una modificaci\xc3\xb3 del to afectiu, generalment vers l'euf\xc3\xb2ria, i a continuaci\xc3\xb3 un seguit d'alteracions perceptives, especialment visuals. Aquestes modificacions ps\xc3\xadquiques s\xc3\xb3n sempre transit\xc3\xb2ries i els seus efectes reversibles.Els substantius psiqued\xc3\xa8lia o psicod\xc3\xa8lia no es troben en les obres lexicogr\xc3\xa0fiques, per\xc3\xb2 s\xc3\xad que hi s\xc3\xb3n els adjectius corresponents psiqued\xc3\xa8lic i psicod\xc3\xa8lic. L_NEWLINE_Els efectes dels al\xc2\xb7lucin\xc3\xb2gens s\xc3\xb3n clarament diferents dels estimulants com la coca\xc3\xafna o les amfetamines, encara que augmenten tamb\xc3\xa9 la vigil\xc3\xa0ncia o l'activitat. Normalment, els al\xc2\xb7lucin\xc3\xb2gens no s\xc3\xb3n addictius, contr\xc3\xa0riament als estimulants, per\xc3\xb2 l'\xc3\xbas d'aquest tipus de subst\xc3\xa0ncies va relacionat amb la ingesta d'altres subst\xc3\xa0ncies que s\xc3\xad que ho s\xc3\xb3n."